Obuasis
Obuasis (angl. Obuasi) – miestas pietinėje Ganoje, Ašančio regione. Gyventojų 175 tūkst. (2012 m. duomenys). Miestą supa auksu turtingos kalvos. Nuo čia randamo aukso ir kilo britų Aukso kranto kolonijos pavadinimas. Apylinkėse veikia Asante aukso kasykla, kuri XX a. pabaigoje buvo dešimta pagal dydį didžiausių pasaulyje. Auksas karjere kasamas mažiausiai nuo XVII a. Aukso išgavimo reikmėms naudojamas arsenas daro neigiamą poveikį vietos aplinkai, ypatingai gruntiniam vandeniui. Yra lauko aerodromas. Eina geležinkelis Kumasis–Sekondis-Takoradis.